Blažo graficky zasahuje do privlastneného ikonického obrazu Kacušiku Hokusaia, ktorý dopĺňa osobnou symbolikou a zaujímavo narúša pôvodnú kompozíciu. Digitálnymi úpravami variuje motív v totožných farbách, deformuje priestor a vytvára nové voľné asociácie. Kapustná hlava evokuje štruktúru ľudského mozgu a svojimi rozmermi akoby prebíjala valiacu sa vlnu z japonského originálu.
Séria dokladá pre Blaža typickú kontinuitu a neustály reworking motívov (a niekedy aj dosť divokú seba-recykláciu) ale i pozvoľný presun ku grafickým a seriálnym technikám, rýchlejším a variabilnejším, aj vzhľadom na tvorivý drajv hyper-produktívneho umelca.